|  |
| --- |
| Č. p.: PPZ-OAI1-2022/0700082-002 |

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky, Odbor akvizícií a inovácií Prezídia Policajného zboru

**Adresa:** Račianska 45, 831 02 Bratislava

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Štefan Šípka

**Telefón:** +421 9610/51993

**E-mail:** stefan.sipka@minv.sk

**URL zverejnenej zákazky:** https://josephine.proebiz.com/sk/tender/35573/summary

# Opis

**Názov zákazky:** Vreckový anemometer na meranie rýchlosti vetra 36 ks

**Druh zákazky:** §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Spoločný slovník obstarávania (CPV):**

**CPV**: 38121000-9 Anemometre(hlavné CPV)

**Rozdelenie predmetu zákazky:**

Požaduje sa predloženie ponuky na celý predmet zákazky, predmet zákazky nie je rozdelený na časti.

**Miesto poskytovania služieb:**

Ministerstvo vnútra Slovenskej republiky – Odbor akvizícií a inovácií Prezídia Policajného zboru

**Termín splnenia zákazky:**

5 dní od vystavenia objednávky najneskôr však do 13.12.2022

**Opis predmetu zákazky:**

1. **Predmet špecifikácie:** Predmetom zákazky je nákup 36 ks vreckových anemometrov na meranie rýchlosti vetra pre potreby lietania pilotov/operátorov na bezpečnú prevádzku bezpilotných lietadiel.
   1. **Anemometer musí zabezpečiť:**
      1. meranie minimálnej rýchlosti vetra v letectve (parašutizmus, závesné kĺzanie, bezmotorové lietanie, lietanie balónom)
      2. presné meranie aj pri nízkych rýchlostiach vetra
      3. podsvietenie displeju pre požitie pri nedostatku svetla alebo v noci
      4. odolnosť voči prachu a vode
      5. možnosť výmeny senzoru a batérie užívateľom

**2.2. Obsah balenia**

**2.2.1. Obsah balenia anemometra musí pozostávať z:**

1. Anemometer 1ks
2. Ochranné puzdro 1ks
3. Závesnú šnúrku 1ks
4. Náhradný senzor (lopatkové koleso) 1ks
5. Manuál

**2.3. Technické parametre**

* + 1. **Fyzické vlastnosti**

1. Rozmery: max.140 x 70 x 20mm
2. Celková hmotnosť: max. 70g (vrátane batérie)

**2.3.2. Displej**

a) Typ: LCD podsvietený

b) Výška číslic: min. 9mm

c) Aktualizácie displeja: max.1s

d) Zobrazované údaje:

* aktuálna rýchlosť vetra
* priemerná rýchlosť vetra
* maximálna nárazová rýchlosť vetra

e) Merané jednotky vetra: min. v m/s a km/h

**2.3.3. Parametre**

a) Prevádzkový rozsah merania: od 0,4 do 60m/s

b) Presnosť merania: ±3%

c) Rozlíšenie: 0,1 pre m/s, 0,3 pre km/h

**2.3.4. Merací senzor**

a) Typ: lopatkové koleso - užívateľský vymeniteľné

b) Priemer lopatkového kolesa: max.135mm

**2.3.5. Prevádzkové parametre**

a) Odolnosť voči prostrediu: min. IP65

b) Odolnosť voči otrasom: min. norma MIL.STD.810F

c) Prevádzková teplota: od min. -10°C do min. +45°C

d) Elektromagnetická kompatibilita: značka CE

**2.4. Ostatné požiadavky**

a) Lítiová gombíková batéria 3V užívateľský vymeniteľné

b) Životnosť batérie: min. 120h s podsvietením

c) Automatické vypínanie: max. 45 po poslednom stlačený tlačidla

d) Certifikáty:

* Certifikát výrobcu z testu merania rýchlosti vetra
* Certifikát zhody

e) Záruka: 2 roky

Verejný obstarávateľ požaduje, aby bolo v cene zahrnuté:

* V cene jedného kusu musia byť započítané všetky náklady, ktoré môže uchádzač účtovať verejnému obstarávateľovi, t. j. cena musí byť konečná a nie je možné ju navyšovať o dodatočné náklady spojené s dodaním materiálu.
* V cenovej ponuke musia byť uvedené všetky náklady spojené s dopravou a tovarom, ktoré si môže uchádzač účtovať voči verejnému obstarávateľovi. Ako napríklad balné, vyskladnenie, uskladnenie, kilometrovné, nakládka, dezinfekcia, vykládka (napr. hydraulickou rukou), stojné, technické revízie, návod na používanie v slovenskom jazyku a pod..
* Verejný obstarávateľ požaduje na dodaný tovar záruku min. 24 mesiacov. Záruka začína plynúť dňom dodania, t.j. odo dňa uvedenom v dodacom liste.
* Verejný obstarávateľ si vyhradzuje právo prevziať iba tovar v kvalite I. triedy, funkčný, bez zjavných vád, dodaný v kompletnom stave a v požadovanom množstve. V prípade, že dodaný tovar vykazuje preukázateľné vady, nedostatočnú kvalitu, rozdiel v množstve a zámenu tovaru v porovnaní so zmluvou, dodávateľ je povinný na vlastné náklady odviezť a dodať nový tovar. K neprevzatiu tovaru bude spísaný protokol, z ktorého bude zrejmý dôvod, pre ktorý nebol tovar prevzatý a bude uvedený náhradný termín dodania nového tovaru. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

# Predpokladaná hodnota zákazky

Predpokladaná hodnota zákazky zistená na základe prieskumu trhu je **4241,52,- Eur bez DPH.**

Zákazka bude zabezpečovaná z finančných prostriedkov štátneho rozpočtu, verejný obstarávateľ neposkytuje zálohové platby ani platby vopred.

# Komunikácia:

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“).

# Lehota na predkladanie ponúk:

Ponuky musia byť doručené do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

# Predkladanie ponúk

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk/tender/35573/summary

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

1. Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona o verejnom obstarávaní. Doklad o oprávnení dodávať tovar, uskutočňovať stavebné práce a lebo poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.
2. Čestné prehlásenie že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásením.

# Kritériá vyhodnotenia ponúk

Najnižšia cena

# Použije sa elektronická aukcia:

Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky „KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšie uchádzača v poradí podľa stanoveného kritériá.

# Podmienky týkajúce sa zmluvy

Výsledkom verejného obstarávania bude objednávka na dodanie požadovanej služby predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# DOPLŇUJÚCE INFORMÁCIE:

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V  Bratislave, dňa 05. 12. 2022

JUDr. Peter Rudinský

riaditeľ odboru akvizícií a inovácií

Súhlas so spracovaním osobných údajov

Predložením cenovej ponuky

uchádzač: ...............(*uviesť názov uchádzača a adresa*)..........................

zastúpený: ..........(*uviesť štatutárneho zástupcu uchádzača*) ...................

na predmet zákazky s názvom:

**Vreckových anemometer na meranie rýchlosti vetra**

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas

pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V ......................, dňa ............................

...............................................................

meno priezvisko a podpis

štatutárneho zástupcu uchádzača

Čestné vyhlásenie

Týmto ako uchádzač v zákazke:

Vreckových anemometer na meranie rýchlosti vetra 36 ks

Obchodné meno:

Sídlo:

IČO:

vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu.

V ………………….. dňa ………………..

...............................................................

meno priezvisko a podpis

štatutárneho zástupcu uchádzača[[1]](#footnote-1)

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

   **Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**  [↑](#footnote-ref-1)